I oktober 2023 ga hun ut albumet som hennes første prosjekt under eget navn, med egenkomponert materiale. Grunnstammen i materialet kom fra konserten hun holdt på Oslo Jazzfestival i 2021 etter å ha vunnet talentprisen året i forveien. I tillegg hadde hun komponert ytterligere låter siden. Innspillingen ble gjort i Øra Studio i Trondheim, med en grunntrio bestående av Narvesen, pianist Håvard Aufles og bassist Nicolas Leirtrø. Selv om innspillingene var basert på forhåndskomponert låtmateriale, tok hver enkelt låt form organisk og impulsivt. Tuva Halse (strykeinstrument), Jakob Leirvik (vokal), Eirik Hegdal (saksofon) og Amund Storløkken Åse (vibrafon) bidro også, og det endelige musikalske uttrykket ble sterkt påvirket av tekniker og medprodusent Kyrre Laastad.